stanford-oval/wikipedia huggingface dataset:
איוואן בונין

| --- | --- |

 לידה:  22 באוקטובר 1870 וורונז', האימפריה הרוסית 
 פטירה:  8 בנובמבר 1953 (בגיל 83) הרובע השישה-עשר של פריז, צרפת 
 מדינה:  האימפריה הרוסית, צרפת 
 מקום קבורה:  בית הקברות הרוסי סן-ז'נביאב-דה-בואה 
 שפות היצירה:  רוסית 
 יצירות בולטות:  הכפר, חיי ארסנייב, שדרות אפלות, האדון מסן פרנסיסקו 
 תקופת הפעילות:  1887–1953 (כ־66 שנים) 
 בן או בת זוג:  Anna Tsakni (ספטמבר 1898–ערך בלתי־ידוע)  Vera Muromtseva-Bunin (1922–?) 
 פרסים והוקרה:  פרס נובל לספרות (1933)  פרס פושקין (1903, 1909, 1901) 
 חתימה:   
 
איוואן אלכסייביץ' בונין (ברוסית: Ива́н Алексе́евич Бу́нин‏; 22 באוקטובר 1870, וורונז' - 8 בנובמבר 1953, צרפת), סופר ומשורר רוסי, זוכה פרס נובל לספרות.
ביוגרפיה

בונין נולד למשפחת אצולה רוסית בעלת נכסים, שכבר קנתה לה מוניטין בפוליטיקה, במדע ובאומנות. במשפחתו כבר היו שני סופרים, אנה בונין וואסילי ז'וקובסקי. את ילדותו ונעוריו בילה בונין באחוזות אביו. לאחר מות אחותו, נכנס בונין לתקופת דיכאון עם נטיות דתיות. נטיותיו לאומנות באו לידי ביטוי בציור, שגם השפיע על כתיבתו הספרותית. כבר בגיל צעיר ראה יצירות משלו שהופיעו בדפוס, קובצי שירה וגם יצירות בפרוזה. הוא גם תרגם מהספרות האנגלית לרוסית.
זכה לפרסים ספרותיים רבים ובהם "פרס פושקין" של האקדמיה הרוסית. בשנת 1909 התקבל בעצמו לאקדמיה. בונין הרבה במסעות וסייר ברחבי רוסיה, איטליה, טורקיה, יוון, סוריה, ארץ ישראל, מצרים, אלג'יריה, תוניסיה ועוד.
במאי 1918, אחרי המהפכה הבולשביקית, עזב בונין, שהעריץ את הצאר ואת בית המלוכה ותעב את הקומוניזם, את מוסקבה ופרש לאחוזתו בכפר. בפברואר 1920 עזב בונין את ברית המועצות והיגר לפריז.
בשנת 1947 הזמינה אותו הממשלה הסובייטית, באמצעות המשורר קונסטנטין סימונוב, לשוב למולדתו. בונין מנע הוצאה מחודשת של ספריו בברית המועצות בהתנגדו לכך שיצונזרו, אך בשנת 1953, לאחר מותו, "סיפחו" אותו מחדש לספרות הרוסית.
יצירתו

בשנת 1901 יצא לאור הרומן שלו הכפר. אחרי הכפר כתב יצירות נוספות באותו סגנון, המתאר את אנשי הכפר ללא אידיאליזציה. ספריו בנוים סביב נושאים כמו: תופעות טבע אקלימיות, חיי השיגרה בכפר, תענוגות בעלי האחוזות ועוד. לבונין סגנון אופייני המכביד מאוד על תרגומו לשפות אחרות.
בשנת 1908 ביקר בונין בארץ ישראל ובעקבות הביקור כתב סיפור בשם בארץ יהודה שיצא לאור יחד עם סיפורים אחרים בניו יורק.
בשנת 1933 הוענק לו פרס נובל לספרות "על סגולותיו האומנותיות והספרותיות שהכשירוהו לתת תיאור נאמן לטיפוסים האופייניים של העם הרוסי".
מספריו

הכפר (1901)
קדושת האהבה
אהבתו של מיטיא, ועוד ספורים, מסדה, תל אביב, 1946.
האדון מסן פרנסיסקו , מבחר סיפורים, תרגמו מרוסית צבי ארד ועזרא זוסמן, אחרית-דבר מאת נילי מירסקי, עם עובד, 1981.
באביב, ביהודה, ועוד 14 סיפורים, תרגם יורם ברונובסקי, ספרי תרמיל, הוצאת משרד הביטחון, 1974.
שדרות אפלות, תרגם רועי חן, הוצאת ידיעות אחרונות, 2008.
הפודל הלבן וסיפורי כלבים אחרים, תרגם אלכס בנדרסקי, הוצאת הקיבוץ המאוחד, 2005.
בבית הספרים הלאומי נמצא גם כרך מסיפורי בונין, בתרגום ליידיש.
הערות שוליים

↑  תאריך הלידה המובא הוא על־פי הלוח הגרגוריאני, המקובל בימינו. על־פי הלוח היוליאני, שהיה נהוג ברוסיה בתקופת הולדתו של בונין, תאריך לידתו הוא 10 באוקטובר 1870.
| זוכי פרס נובל לספרות |
| --- | --- | --- |
| 1901–1925 | פרידום (1901) • מומזן (1902) • ביירנסון (1903) • אצ'גראי, מיסטרל (1904) • סנקביץ' (1905) • קרדוצ'י (1906) • קיפלינג (1907) • אויקן (1908) • לגרלף (1909) • הייזה (1910) • מטרלינק (1911) • האופטמן (1912) • טאגור (1913) • לא חולק (1914) • רולן (1915) • היידנסטם (1916) • גילרופ, ה. פונטופידן (1917) • לא חולק (1918) • שפיטלר (1919) • האמסון (1920) • פרנס (1921) • בנאבנטה (1922) • ייטס (1923) • ריימונט (1924) • שו (1925) |  |
| 1926–1950 | דלדה (1926) • ברגסון (1927) • אונדסט (1928) • מאן (1929) • לואיס (1930) • קרלפלט (1931) • גולסוורתי (1932) • בונין (1933) • פיראנדלו (1934) • לא חולק (1935) • או'ניל (1936) • גאר (1937) • בק (1938) • סילנפא (1939) • לא חולק (1940–1943) • ינסן (1944) • מיסטרל (1945) • הסה (1946) • ז'יד (1947) • אליוט (1948) • פוקנר (1949) • ראסל (1950) |  |
| 1951–1975 | לגרקוויסט (1951) • מוריאק (1952) • צ'רצ'יל (1953) • המינגוויי (1954) • לכסנס (1955) • חימנס (1956) • קאמי (1957) • פסטרנק (1958) • קווזימודו (1959) • פרס (1960) • אנדריץ' (1961) • סטיינבק (1962) • ספריס (1963) • סארטר (1964) • שולוחוב (1965) • עגנון, זק"ש (1966) • אסטוריאס (1967) • קאוובטה (1968) • בקט (1969) • סולז'ניצין (1970) • נרודה (1971) • בל (1972) • וייט (1973) • יונסון, מרטינסון (1974) • מונטאלה (1975) |  |
| 1976–2000 | בלו (1976) • אליכסנדרה (1977) • בשביס-זינגר (1978) • אליטיס (1979) • מילוש (1980) • קנטי (1981) • גארסיה מארקס (1982) • גולדינג (1983) • סייפרט (1984) • סימון (1985) • סויינקה (1986) • ברודסקי (1987) • מחפוז (1988) • סלה (1989) • פס (1990) • גורדימר (1991) • וואלקוט (1992) • מוריסון (1993) • אואה (1994) • היני (1995) • שימבורסקה (1996) • פו (1997) • סאראמאגו (1998) • גראס (1999) • שינג'יאן (2000) |  |
| 2001 ואילך | נייפול (2001) • קרטס (2002) • קוטזי (2003) • ילינק (2004) • פינטר (2005) • פאמוק (2006) • לסינג (2007) • לה קלזיו (2008) • מילר (2009) • ורגס יוסה (2010) • טראנסטרמר (2011) • מו (2012) • מונרו (2013) • מודיאנו (2014) • אלכסייביץ' (2015) • דילן (2016) • אישיגורו (2017) • טוקרצ'וק (2018) • הנדקה (2019) • גליק (2020) • גורנה (2021) • ארנו (2022) • פוסה (2023) • האן (2024) |  |
| --- | --- |
בקרת זהויות :  NLI: 987007259271105171  PLWABN: 9810567449105606  BIBSYS: 97049432  BNC: 000118146  BNE: XX1159306  BnF: cb11893350n (data)  CANTIC: a11323899  CiNii: DA00625825  GND: 118638084  HDS: 041472  ICCU: CFIV052664  ISNI: 0000 0001 2020 3575  LCCN: n80028431  LNB: 000008409  MusicBrainz: 5bd94ba5-ef8f-4258-91ba-3807f72902ff  NDL: 00434785  NKC: jn19990210139  NLA: 36145708  NLG: 176981  NLK: KAC199633143  NSK: 000060058  NTA: 068627548  RERO: 02-A000023993  RSL: 000082967  SELIBR: 220532  SNAC: w6x63wwt  SUDOC: 026744562  Trove: 1219926  VcBA: 495/334754  VIAF: 7387402   WorldCat (עם VIAF): 7387402
איריס אנטמן

ערך זה עוסק בכדורגלנית עבר. אם התכוונתם לפוליטיקאית בגבעתיים, ראו .
איריס אנטמן (בעבר אברהם) (נולדה ב-28 בנובמבר 1975) היא כדורגלנית עבר ישראלית, ששיחקה בתפקיד שוערת, והיום מאמנת נבחרת הנשים של גיאורגיה בכדורגל.
אנטמן זכתה עם מכבי חיפה בשלוש אליפויות ובשלושה גביעים ועם מכבי חולון בחמש אליפויות ובשישה גביעים, מתוכם שמונה דאבלים.
אנטמן הייתה השחקנית הבכירה בנבחרת ישראל, בה שיחקה משנת 1997 עד 2011. השתתפה ב-40 משחקים בינלאומיים ושמשה גם כקפטנית הנבחרת כעשור .
בשנת 2010 פרשה אנטמן מכדורגל פעיל והחלה לאמן בנבחרות ישראל. בשנת 2012 נפתחה האקדמיה למצוינות הראשונה במכון ווינגייט ואיריס הייתה בה חלק מצוות המאמנים. במסגרת זו שימשה משנת 2015–2019 כמאמנת נבחרת הנערות עד גיל 16 איתה זכתה בשישה טורנירי פיתוח ובמקביל אימנה גם את נבחרת הנערות עד גיל 17 של ישראל שבפעם הראשונה העפילה לשלב העלית במוקדמות אליפות אירופה 2018. בשנת 2019 מונתה למאמנת נבחרת הנערות עד גיל 19 והובילה אותה לעליה לשלב העילית במוקדמות אליפות אירופה 2020.
היא הראשונה להיות מאמנת בעלת תעודת פרו בישראל והאישה הראשונה לאמן נבחרת בהתאחדות לכדורגל.
בשנת 2019 התקבלה לפרויקט UEFA mentor program של מאמנות מצטיינות ולוותה במשך שנתיים על ידי מאמן נבחרת הנשים של שווייץ Nils Nilsen.
משמשת גם כפרשנית משחקים בתוכנית "שבת של כדורגל" וברדיו חיפה.
ב-21 בספטמבר 2022, מונתה לעוזרת מאמן בהפועל נוף הגליל. ובתחילת שנת 2023 חתמה על חוזה לשנתיים כמאמנת נבחרת הנשים של גאורגיה.
חיים אישיים

אנטמן נשואה ואם לשלושה, מתגררת ביישוב הקהילתי מצפה אבי"ב. היא גיסתו של שוער העבר גיורא אנטמן.
הערות שוליים

↑  לירן ביטון, איריס אנטמן מונתה לעוזרת מאמן הפועל נוף הגליל, באתר ynet, 21 בספטמבר 2022
אוכלי פירות

מקוק מזוקן באכילת פירות פיקוס.
ארה צהובת חזה עם פרי
צב יבשה אוכל תות.
עטלף פירות מצוי באכילה.
אוכל פירות או פרוגיבור (Frugivore) הוא בעל חיים הניזון בעיקר מהציפה, החלק המתוק והעסיסי העוטף את זרעי העץ או השיח. אוכלי פירות ניזונים בנוסף גם מעלים וחרקים. למרות שפרוגיבורים וצמחים בעלי פירות עם ציפה נפוצים ברחבי העולם כולו, הריכוז הגבוה ביותר שלהם מצוי בחלקים הטרופים של העולם.
הפצת זרעים

אכילת הפירות על ידי בעלי החיים מסייעת לתפוצת זרעי הצמח למרחק. היתרונות של הפצת הזרעים על ידי פרוגיבורים ככל הנראה גרמה להיווצרותם של הפירות בעלי הציפה, פירות שמגרים את הפרוגיבורים ומעודדים אותם להפיץ את זרעי הצמח. פירות שמותאמים להפצה על ידי פרוגיבורים הם בעלי ציפה עבה יחסית, עשירה בפחמימות, מים, מינרלים וויטמינים, לפרי צבעים חזקים לרוב והוא בעל ריח.
קיבתם של פרוגיבורים מותאמת לעיכול פירות ביעילות גבוה ובזמן קצר, כך שהזרעים של הצמח לא יתעכלו בקיבה.
מינים שניזונים מפירות

מרבית הפרימטים הם אוכלי כל אך במידת האפשר תזונתם מכילה אחוז מסוים של פירות למשל, קופי האדם כמו מיני השימפנזה. עיקר תזונתם מהווים חלקי צמחייה כמו פירות, זרעים, אגוזים, עלים ומעט מתזונתם מגיע ממזון מן החי שמקורו בחיות קטנות כגון פרוקי רגליים, לטאות, ציפורים ואף קופים אחרים. שאר קופי האדם כגון גורילה ואורנג אוטנג, הם בעלי תזונה שמורכבת בעיקר מן הצומח, אך גם הם מגוונים מעט בחי.
יונקים אוכלי פירות נוספים הם איילים וחזיריים שונים, הפילים, עטלפי פירות, הארמדיל, כמה מכרסמים כמו נמנמניים, וטורפים שונים כמו גחניים (ובעיקר גחן דקלים אסייתי), ראקוניים כמו הקינקז'ו, ודובים.
אוכלי פירות נוספים הם התוכים, הקלאו, הטוקאן, הטווס, כמה יונים והקזואר אצל העופות, איגואנות וצבי יבשה אצל הזוחלים, מספר דגים בנהר האמזונאס שעוקבים אחרי קופים ואוכלים כל פרי שנופל למים. ישנם עשרות חרקים שנוברים בכל פרי שהם יכולים בין השאר נמלים, כנימות, פשפשים וחיפושיות שונות, מינים רבים של פרפרים אף מטילים את ביציהם על פרחים, כדי שכשהזחל יבקע הוא יהיה בתוך פרי ויבלה את חייו הצעירים בנבירה בפרי. מבין הסרטנים יש את סרטן הקוקוס (אך הוא אוכל פירות לעיתים נדירות).
ראו גם

אוכלי עשב
פירותנות
אוסקר גרנאדוס

אוסקר אסטבן גרנאדוס (בספרדית: Óscar Esteban Granados; נולד ב-25 באוקטובר 1985) הוא כדורגלן עבר קוסטה ריקאי אשר שיחק בעמדת הקשר האחורי בנבחרת קוסטה ריקה.
תארים

ליגת העל הקוסטה ריקאית (2): 2012 קלאוסורה, 2013 קלאוסורה
איגוד תעשיית ההקלטות ההולנדי

| --- | --- |

 תחום:  תעשיית המוזיקה 
 מדינה:  הולנד 
 מטה הארגון:  אמסטרדם 
 תקופת הפעילות:  1973–הווה (כ־51 שנים) 
 nvpi.nl
 
איגוד תעשיית ההקלטות ההולנדי (בהולנדית: NVPI (Nederlandse Vereniging van Producenten en Importeurs van beeld - en geluidsdragers)) הוא האיגוד אשר מייצג את ענף הבידור בהולנד. ה-NVPI מייצג כמעט את כל חברות התקליטים ההולנדיות, וכך את חברות משחקי הווידאו וכדומה.
היסטוריה

ה-NVPI נוסד בשנת 1973, במטרה לייצג חברות תקליטים בהולנד. בשנת 1983, החל האיגוד לייצג משחקי וידאו. ה-NVPI מייצג כ-85% מחברות התקליטים, 80% מחברות סרטי הווידאו ו-50% מתוכניות הבידור בהולנד. ה-NVPI כלול בארגון הבינלאומי IFPI (הפדרציה הבינלאומית לתעשיית הפונוגרף), IVF (פדרציית הווידאו הבינלאומית) ו-ISFE (פדרציית התכנות האינטראקטיביות של אירופה).
הסמכות

ה-NVPI מעניק תוארי פלטינה וזהב לאלבומי מוזיקה, אלבומי הופעה, אלבומי וידאו וכולי. הענקת התארים החלה כבר בשנת 1978:
הסמכות > אלבומים פופולריים

| תואר | מאז 1 בינואר 1978 | מאז 1 בינואר 2000 | מאז 1 בינואר 2006 | מאז 1 בינואר 2008 | מאז 1 ביוני 2009 | מאז ה-1 ביולי 2014 |
| --- | --- | --- | --- | --- | --- | --- |
| זהב | 50,000 | 40,000 | 35,000 | 30,000 | 25,000 | 20,000 |
| פלטינה | 100,000 | 80,000 | 70,000 | 60,000 | 50,000 | 40,000 |
הסמכות > אלבומים קלאסיים

כולל גם אלבומי ג'אז ואלבומי מוזיקת עולם.
| תואר | מאז ה-1 בינואר 1978 | מאז ה-1 בינואר 2008 |
| --- | --- | --- |
| זהב | 15,000 | 10,000 |
| פלטינה | 25,000 | 20,000 |
הסמכות > סינגלים

| תואר | מאז ה-1 בינואר 1978 | מאז ה-1 בינואר 1984 | מאז ה-1 בינואר 1992 | מאז ה-1 בינואר 2000 | מאז ה-1 בינואר 2008 | מאז ה-1 ביוני 2009 | מאז ה-1 ביולי 2014 | מאז ה-1 באפריל 2016 | מאז ה-1 בינואר 2018 |
| --- | --- | --- | --- | --- | --- | --- | --- | --- | --- |
| זהב | 100,000 | 75,000 | 50,000 | 40,000 | 25,000 | 10,000 | 15,000 | 20,000 | 40,000 |
| פלטינה | 150,000 | 100,000 | 75,000 | 60,000 | 50,000 | 20,000 | 30,000 | 40,000 | 80,000 |
הסמכות > אלבומי וידאו

| תואר | מאז ה-1 בינואר 2006 | מאז ה-1 בינואר 2008 | מאז ה-1 ביוני 2009 | מאז ה-1 באוקטובר 2015 |
| --- | --- | --- | --- | --- |
| זהב | 40,000 | 30,000 | 25,000 | 7,500 |
| פלטינה | 80,000 | 60,000 | 50,000 | 15,000 |
ראו גם

איגוד תעשיית ההקלטות האמריקאי
איגוד תעשיית ההקלטות הבריטי
הערות שוליים

1 2  "NVPI: English Information". NVPI. אורכב מ-המקור ב-2013-09-29. נבדק ב-2013-12-30.
↑  "Dutch Certification-award-levels" (Word) (בהולנדית). NVPI.
1 2 3  "NVPI Reglement: Goud/Platina reglement (June 1, 2009)" (בהולנדית). NVPI. אורכב מ-המקור ב-2013-09-29.
↑  "NVPI Reglement: Goud/Platina reglement (July 1, 2014)" (בהולנדית). NVPI. אורכב מ-המקור ב-2014-12-31. נבדק ב-2014-11-28.
↑  "NVPI Reglement: Goud/Platina reglement (April 1, 2016)" (בהולנדית). NVPI. אורכב מ-המקור ב-2016-06-23. נבדק ב-2018-06-30.
↑  "NVPI Reglement: Goud/Platina reglement (January 1, 2018)" (PDF) (בהולנדית). NVPI. נבדק ב-2018-03-14.
↑  "NVPI Reglement: Goud/Platina reglement (October 1, 2015)" (בהולנדית). NVPI. אורכב מ-המקור ב-22 בפברואר 2016. נבדק ב-2016-07-21. {{cite web}}:  (עזרה)
| --- | --- |
בקרת זהויות :  LCCN: nb2016011539  VIAF: 1146635695641982559   WorldCat (עם VIAF): 1146635695641982559
איריס אברהם (פוליטיקאית)

ערך זה עוסק בפוליטיקאית בגבעתיים. אם התכוונתם לכדורגלנית עבר, ראו .
איריס אברהם (נולדה ב-1969) היא אשת ציבור שהייתה ראש עיריית גבעתיים בפועל מיולי 2006 עד ינואר 2007 וחברת מועצת העיר. בהתמודדות לתפקיד ראש העירייה, נכשלה אברהם בסבב השני, בהפרש זעום והייתה שנתיים יו"ר האופוזיציה, החזיקה בתיק הרווחה בעירייה ושימשה כיו"ר מועצת הנשים בעיר.
ביוגרפיה

איריס אברהם, ילידת גבעתיים ואם חד הורית לילד, עסקה בתחילת דרכה בקולנוע ולה תואר ראשון זה בתחום זה. היא בעלת תואר שני מאוניברסיטת חיפה במנהל ומדיניות ציבורית בשלטון המקומי ותואר ראשון במדעי המדינה ותקשורת מהאוניברסיטה הפתוחה.
בבחירות לכנסת הארבע עשרה ולראשות הממשלה ריכזה אברהם את מטה הפעילים והמתנדבים של  מפלגת העבודה.
ב־1996, בגיל 27, מיד עם הפסד מפלגת העבודה בבחירות, הקימה משרד עצמאי לאסטרטגיה פוליטית וקשרי ממשל, שבו עסקה כשנתיים. ב־1998 נבחרה לראשונה למועצת העיר גבעתיים ובהמשך מונתה למ"מ ראש העירייה, אפי שטנצלר.
ביולי 2006, עקב עזיבתו של שטנצלר לטובת תפקיד יו"ר קק"ל, מונתה אברהם לראש העירייה בפועל. בבחירות מיוחדות לראשות העירייה שהתקיימו בינואר 2007, היא הפסידה בסבב השני של הבחירות בהפרש של כ־300 קולות.
במשך כמעט שנתיים הייתה באופוזיציה. בבחירות לרשויות המקומיות בישראל בסוף 2008 החליטה אברהם לחבור למי שהיה יריבה הפוליטי, ראש העירייה ראובן בן שחר. הם התמודדו יחד ברשימה משותפת, "כן לגבעתיים". מיד לאחר הניצחון מונתה אברהם לסגניתו של בן שחר.
היא שימשה כמזכירת סניף מפלגת העבודה בגבעתיים. בשנת 2013 התמודדה ברשימה זו לתפקיד ראש העירייה, אך לא זכתה וכיהנה כסגניתו של ראש העירייה רן קוניק. בשנת 2016 היא פוטרה על ידו מתפקידה כסגנית ראש העיר. הרקע לפיטורים היה פעילותה של אברהם נגד מתן זכויות בנייה מעבר להנחיות תוכנית מאושרת וטענותיה על מהלכים שנועדו לדעתה "להלבין" הליכים לא תקינים בעירייה. עד לתום הקדנציה אברהם עברה לאופוזציה בעוד חברה השני לסיעת העבודה, אורי רשטיק, המשיך להיות חבר בקואליציה, בהתאם להנחיות סניף מפלגת העבודה בעיר. לקראת הבחירות למועצת העיר גבעתיים בשנת 2018 החליטו אברהם ורשטיק שלא להתמודד שוב למועצת העיר.
לאחר מכן היא עברה לעבוד בקק"ל בתפקיד עוזרת לדוברת.
אברהם חברת דירקטוריון בהתנדבות במועצות המנהלים של איגוד ערים דן לסילוק אשפה - חירייה, במ.ט.י מרכז לטיפוח יזמות עסקית, בעמותת רוח נשית ובגופים ציבוריים נוספים העוסקים בתחומי החינוך, הרווחה וקידום מעמד האישה.
הערות שוליים

1 2  מזל מועלם, מהפך: ניצחון למועמד קדימה, ראובן בן שחר, באתר הארץ, 16 בינואר 2007
1 2  שרון מגנזי, ‏מישהי לרוץ איתה, באתר גלובס, 9 באוקטובר 2013
1 2  משה ליכטמן, ‏הרצוג: "רואים בחומרה את הפיטורים בעיריית גבעתיים", באתר גלובס, 29 בנובמבר 2016
↑  רויטרס, תפקיד חדש לראש העיר גבעתיים, באתר הארץ, 19 ביולי 2006
↑  יובל אזולאי, מסתמן סיבוב שני בבחירות לראשות העיר גבעתיים, באתר הארץ, 2 בינואר 2007
↑  יגאל חי, לראשונה בתולדותיה, העבודה ויתרה על גבעתיים, באתר הארץ, 29 בספטמבר 2008
1 2   טלי חרותי-סובר, בכירים בקק"ל: "היו"ר דני עטר ממנה את מקורביו לתפקידים בארגון", באתר TheMarker‏, 11 בדצמבר 2016
↑  איתי עמיקם, גבעתיים: רן קוניק פיטר את איריס אברהם, באתר mynet‏, 6 באוקטובר 2016
איימי הוברמן

| --- | --- |

 לידה:  20 במרץ 1979 (בת 45) Cabinteely, אירלנד 
 מדינה:  אירלנד 
 תקופת הפעילות:  מ-2001 
 עיסוק:  סופרת
 מקום לימודים:  אוניברסיטת קולג' בדאבלין  Loreto College, Foxrock 
 בן או בת זוג:  בריאן או'דריסקול (2010–?) 
 מספר צאצאים:  3 
 פרופיל ב-IMDb
 
איימי הוברמן (באנגלית: Amy Huberman; נולדה ב-20 במרץ 1979) היא שחקנית וסופרת אירית ממוצא יהודי, שהופיעה במספר רב של הפקות מאז תחילת הקריירה שלה ב-2002 בתוכנית "On Homeground" ברשת RTÉ.
ביוגרפיה

הוברמן נולדה וגדלה בקבינטילי שבדרום דבלין. היא הבת האמצעית במשפחה בת שלושה ילדים. אביה הרולד נולד בלונדון למשפחה יהודית-פולנית. אמה, סנדרה, היא ממחוז וקספורד באירלנד. הוריה התחתנו ב-1974. אחיה מארק הוברמן אף הוא שחקן, והופיע בסרט "Boy Eats Girl" ובסדרה הרפואית "The Clinic".
היא למדה בלורטו קולג' פוקסרוק, והשתתפה בשיעורים בבית הספרס למשחק בטי אן נורטון. אחרי סיום הלימודים נרשמה ליוניברסיטי קולג' דבלין (UCD) במטרה להיות עובדת סוציאלית, אבל כשגילתה את חוג הדרמה שינתה כיוון בקריירה שלה.
הוברמן ידועה באירלנד בעיקר מהופעתה בתפקיד דייזי בסדרת הדרמה "The Clinic" של רשת RTÉ. העונה השביעית והאחרונה של הסדרה שודרה בספטמבר 2009. עוד כיכבה הוברמן בסדרת הטלוויזיה "ג'ורג' ג'נטלי" של ה-BBC ובסרט הטלוויזיה "Showbands".
בקולנוע שיחקה הוברמן בסרט "Satellites & Meteorites" בבימויו של ריק לרקין, ובסרט "A Film with Me in It" בכיכובו של דילן מורן. שני הסרטים יצאו לאקרנים ב-2008.
הרומן הראשון של הוברמן "Hello Heartbreak"‏ (ISBN 978-1844882144) יצא לאור ב-2 ביולי 2009. היא זכתה בתביעה של העיתון The People שטען שהיא הופיעה עירומה בסרט "קארמה רעה" (2002, הופץ גם בשם "Hell's Gate").
ב-2010 החלה הוברמן להופיע בתוכנית הקומית "שלישייה" שהוזמנה על ידי קומדי סנטרל ונכתבה בידי טום מקריי. שידור הסדרה החל ב-17 באוקטובר 2011. העונה השנייה שודרה בסוף 2012.
ב-2016 שיחקה הוברמן בעונה השביעית של הסדרה "רגליים קרות" בתפקיד שרה פוינטר.
ביוגרפיה > חיים אישיים

ביולי 2010 התחתנה הוברמן עם בריאן או'דריסקול שהיה קפטן נבחרת הרוגבי של אירלנד. לבני הזוג נולדו שני ילדים בת בשם סיידי ובן בשם בילי.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2002 | קארמה רעה | Bad Karma | ג'ני פנטלי |  |
| 2005 |  | Showbands | בלה |  |
| 2006 |  | Showbands II | בלה |  |
| 2007 |  | Shattered | ניקול לאולור |  |
| 2008 |  | Satellites & Meteorites | לוסינדה |  |
| 2008 | סרט איתי | A Film with Me in It | סאלי |  |
| 2009 |  | Legend of the Bog | האנה רוס |  |
| 2010 |  | Rewind | קארן | זכייה בפרס IFTA לשחקנית הטובה ביותר בסרט קולנוע |
| 2010 |  | Three Wise Women | ליז |  |
| 2011 |  | Stella Days | איליין | מועמדות לפרס IFTA לשחקנית המשנה הטובה ביותר בסרט קולנוע |
| 2012 |  | Chasing Leprechauns | שרה קאוואנה | סרט טלוויזיה (הולמרק) |
| 2013 | רווק לסוף שבוע | The Stag | רות' | שם הפצה נוסף "The Bachelor Weekend" |
| 2016 | רישיון לחיסול | Kill Ratio | גבריאל מרטין |  |
| 2016 | שד נאה | Handsome Devil | נטלי רוש |  |
| 2017 |  | Zoo |  |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2001–2002 |  | On Home Ground | דיאן קולינס | סדרת טלוויזיה (10 פרקים) |
| 2006 |  | Dream Team 80's | אן קאוואנה |  |
| 2007 | המפקח ג'ורג' ג'נטלי | Inspector George Gently | שרלוט דוסון |  |
| 2003–2009 | המרפאה | The Clinic | דייזי או'קלאגאן | סדרת טלוויזיה מועמדות לפרס IFTA לשחקנית המשנה הטובה ביותר |
| 2010 |  | Your Bad Self | בתפקיד עצמה | סדרת טלוויזיה (6 פרקים) |
| 2010 |  | Comedy Lab | בתפקיד עצמה | סדרת טלוויזיה (פרק אחד) |
| 2011–2012 | שלישייה | Threesome | אליס | סדרת טלוויזיה (תפקיד ראשי) |
| 2012 |  | Animal Practice | דורותי | פרק פיילוט |
| 2014 | מון בוי | Moone Boy | מיס טיוונן | סדרת טלוויזיה (פרק אחד) |
| 2015 | עדות אילמת | Silent Witness | קרול מנספילד | בפרק "Protection" |
| 2016 | רגליים קרות | Cold Feet | שרה פוינטר | סדרת טלוויזיה (4 פרקים) |
| 2016–2018 |  | Can't Cope, Won't Cope | קייט | 6 פרקים |
| 2017 | חוקים משלה | Striking Out | טרה רפרטי | סדרת טלוויזיה (10 פרקים) |
הערות שוליים

↑  "Amy and Bod's New Adventure". Irish Independent. 2 בדצמבר 2012. {{cite news}}:  (עזרה)
↑  Mark Huberman at IMDb
↑  Jarlath Regan (29 באוקטובר 2016). "Amy Huberman". An Irishman Abroad. SoundCloud. נבדק ב-5 בדצמבר 2016. {{cite web}}:  (עזרה)
↑  Profile at IMDb
↑  "Cannes not Brian's cup of tea but Amy proves a smash hit". Irish Independent. 20 במאי 2008. נבדק ב-8 בספטמבר 2008. {{cite news}}:  (עזרה)
↑  "Izzy in a tizzy but author's heart not in genre", Irish Times review (7 July 2009).
↑  Bad Karma (2002) also known as Hell's Gate profile, imdb.com; accessed 2 May 2014.
↑  Roisin Ingle (2 ביולי 2010). "Irish rugby captain O'Driscoll marries". Irish Times. נבדק ב-2 ביולי 2010. {{cite news}}:  (עזרה)
↑  "Amy Huberman gives birth to baby girl". RTÉ. 10 בפברואר 2013. נבדק ב-10 בפברואר 2013. {{cite news}}:  (עזרה)
↑  "BOD II: Brian and Amy have a new baby - Billy O'Driscoll". 20 בנובמבר 2014. {{cite news}}:  (עזרה)
1 2 3  "Amy Huberman: 'My writing career came out of being unemployed and living in a basement flat in London'". Independent News & Media. 20 בנובמבר 2016. {{cite web}}:  (עזרה)
| --- | --- |
בקרת זהויות :  NLI: 987007421218205171  GND: 1082492647  ISNI: 0000 0000 7318 6679  LCCN: n2009070722  NTA: 328260711  VIAF: 102917306   WorldCat (עם VIAF): 102917306
איימי טיגרדן

| --- | --- |

 לידה:  10 באוקטובר 1989 (בת 34) דאוניי, ארצות הברית 
 שם לידה:  Aimee Richelle Teegarden 
 מדינה:  ארצות הברית 
 תקופת הפעילות:  מ-2003 
 http://aimeeteegarden.com
 פרופיל ב-IMDb
 
איימי רישל טיגרדן (באנגלית: Aimee Richelle Teegarden; נולדה ב-10 באוקטובר 1989) היא שחקנית ודוגמנית אמריקאית. מוכרת בעיקר בשל תפקידה בתור ג'ולי טיילור בסדרת הטלוויזיה "אורות ליל שישי" ברשת NBC ובזכות הופעתה בתור אמרי וויטהיל בסדרת המדע-בדיוני "חוצה כוכבים" ברשת The CW.
ביוגרפיה

טיגרדן נולדה בעיר דאוני, קליפורניה. היא סיימה את לימודי התיכון באמצעות לימודים עצמאיים בגיל שש עשרה.
קריירה

היא דגמנה למספר קמפיינים כולל טומי הילפיגר, הוליסטר ואולד נייבי וביצעה מספר הופעות משחק טלוויזיוניות בין היתר בסדרות "פשע מן העבר", "מדריך ההישרדות של נד" ו-"האנה מונטנה". בשנת 2006 הצטרפה לקאסט של הסדרה "אורות ליל שישי" מבית רשת NBC, שם שיחקה את ג'ולי טיילור, בתו של קייל צ'נדלר ועל תפקיד זה זכתה בפרס הוליווד הצעירה.
היא הייתה שופטת בתחרות מיס נוער ארצות הברית לשנת 2007 ובשלב שאלת השופטים היא שאלה את נציגת דרום קרוליינה "סקרים מראים כי חמישית מהאמריקאים אינם יודעים היכן נמצאת ארצות הברית על מפת העולם, מה את חושבת על כך", שאלה שסוקרה רבות בתקשורת עקב התשובה הלא שגרתית שנענתה "אני חושבת שהחינוך ומוסדותיו צריכים לשרת רק את האמריקאים".
בשנת 2009 התארחה בשלושה פרקים מתוך סדרת הנעורים "90210" בתור רונדה, תלמידה בתיכון מערב בוורלי הילס היוצאת עם אית'ן וורד, לאחר מכן היא גם הופיעה בפרק בסדרה "CSI", ושיחקה בתפקיד קטן בסרט המוזיקלי "העידן המושלם לרוקנרול" לצד קווין זגרס. שיחקה גם בסרט האימה "למכירה על ידי בעלים" לצד רייצ'ל ניקולס.
בשנת 2011 טיגרדן שיחקה בסרט האימה "צעקה 4", בתפקיד הראשי בסרט הנעורים של דיסני "נשף סיום" ובסרט "תחתית החושך" עם דניס קווייד ודבון ורקהייזר.
בשנת 2014 שיחקה את הדמות הראשית בסדרת הטלוויזיה "חוצה כוכבים" ברשת The CW, שירדה לאחר 13 פרקים.
בשנת 2016 שיחקה בסדרת הדרמה המשפטית "ידוע לשמצה" ברשת ABC, בכיכובה של פייפר פראבו, ובסרט הקולנוע "ברוקלין בייקרי".
בשנת 2017 שיחקה בסרט האימה "הצלצול 3", שהוא הסרט השלישי בסדרת הצלצול.
בשנת 2021 התארחה בפרק מתוך סדרת הטלוויזיה "הטירון" מבית רשת ABC בדמותה של ריטה קיסיין.
היא הופיעה במספר קליפים ובין היתר בקליפ של להקת הרוק הינדר לשיר "Without You", בקליפ לשיר "Kelsey" של להקת הפופ מטרו סטיישן, והתארחה בקליפ של דמי לובאטו לשיר "Made in the USA".
חיים אישיים

טיגרדן היא טבעונית וחברה בארגון של הבונים החופשיים "Job's Daughters International", ובנוסף היא תומכת בארגון "Oceana", ארגון ללא כוונת רווח למטרת שימור אוקיינוסים. בשנת 2008 קיבלה אות הוכרה מטעם מסדר דה מולה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | The Perfect Age of Rock 'n' Roll | אנני ג'נסון |  |
| 2009 | Call of the Wild | טרייסי |  |
| 2009 | For Sale by Owner | אלאונור דאר |  |
| 2011 | צעקה 4 | ג'ני רנדל |  |
| 2011 | נשף סיום | נובה פרסקוט |  |
| 2011 | תחתית החושך | אבי |  |
| 2012 | Beautiful Wave | ניקול דוונפורט |  |
| 2013 | אהבה וכבוד | ג'ניפר |  |
| 2016 | Bakery in Brooklyn | ויויאן |  |
| 2017 | הצלצול 3 | סקיי ג'ונסטון |  |
| 2017 | A Change of Heart | ג'וזי |  |
| 2020 | Guest House | שרה מאסטרס |  |
| TBA | The Road to Galena | אלי שפרד |  |